નોટબંધી બાદ આ ગુરૂવારે આસામમાં આવકવેરા વિભાગે મોટી માત્રમાં નવી નોટો જપ્ત કરી હતી. આકવેરા વિભાગે 2.35 કરોડ રૂપિયાની નવી નોટો જપ્ત કરી હતી. આસામના નાગાંવ જિલ્લામાં નાગાંવ બડાબજારમાંથી આ રકમ જપ્ત કરવામાં આવી હતી. આ સ્થળ ગુવાહાટીથી લગભગ 110 કિલોમીટર દુર છે. આવકવેરા વિભાગના સૂત્રોના જણાવ્યા અનુસાર અધિકારીઓને આ મોટી રકમ વિશે સૂચના મળી હતી, જેને આધારે આવકવેરાના અધિકારીઓએ છાપો મારી આ રકમ જપ્ત કરી હતી.